Distrito de Budaka

O distrito de Budaka é un distrito da Rexión Leste de Uganda, chamada así pola súa capital, Budaka. O distrito cobre unha área de 384 km2. Está a unha altitude sobre o nivel do mar de entre 910 e 1220 m. Segundo o censo de poboación do ano 2002 tiña uns 221.500 habitantes. A súa densidade de poboación era de 372 persoas por km2.

A etnia predominante no distrito son os bagwere.

Limita co distrito de Pallisa polo norte, co distrito de Mbale polo leste, co distrito de Butaleja polo sur e co distrito de Kibuku polo oeste.

Este distrito entrou en funcionamento o 1 de xullo de 2005. Anteriormente formaba parte do distrito de Pallisa, saíndo do condado de Budaka. Consiste nos seguintes sete subcondados:

 Budaka
 Iki-Iki
 Naboa
 Lyama
 Kaderuna
 Kamonkoli
 Kameruka

Economía
A agricultura é a principal actividade económica do distrito, ocupando o 86% da poboación segundo o censo do 2002.

Recentemente, abriuse unha fábrica de ladrillos e baldosas en Kamonkoli, da Uganda Clays Limited. A fábrica crese que empregará 200 persoas en pleno funcionamento.

Véxase tamén
Ligazóns externas
Portal do distrito de Budaka 

Budaka